স্টাফ রিপোর্টার ॥ বাহুবল উপজেলার ডুবাঐ বাজারে জুবায়ের মুন্সী ওরফে জ্বীন মোল্লা নামে এক ভন্ড কবিরাজকে আটক করেছে জনতা। তার বাড়ি উপজেলার ফতেহপুর গ্রামে। বৃহস্পতিবার সন্ধ্যা সাড়ে ৭টার দিকে তাকে স্থানীয় ডুবঐ বাজারে আটক করা হয়। এলাকাবাসী সূত্রে জানা গেছে, কবিরাজ জুবায়ের কয়েক বছর ধরে তার নিজ বাড়িতে আসন বসিয়ে পানিপড়া, তাবিজ-কবজ, জাদু-টুনা, পরিবারে অশান্তি দূরীকরণ ইত্যাদির কবিরাজী চিকিৎসা করে আসছেন। মাসখানেক পূর্বে ওই এলাকার আদিত্যপুর গ্রামের এক পরিবারের একটি স্বর্ণের চেইন হারিয়ে যায়। ওই বাড়ির এক মহিলা সরল বিশ্বাসে কবিরাজ জ্বীন মোল্লার কাছে গেলে সে ওই মহিলাকে জানায়, তার ছেলে স্বর্ণ চুরি করে বিক্রি করে দিয়েছে। এ কথা শোনে ওই মহিলা বাড়িতে গিয়ে ছেলের উপর স্টিমরোলার চালান। কিন্তু কয়েকদিন পর ...